<classify> WIZARA ya Elimu na Mafunzo ya Amali imesema hadi sasa haijapokea taarifa za udhalilishaji wa kijinsia unaofanywa na walimu katika maeneo ya shule.Naibu Waziri wa Elimu na Mafunzo ya Amali Mmanga Mjengo Mjawiri ameyasema hayo wakati anajibu swali la mwakilishi Viti Maalumu, Viwe Khamis kutoka Kaskazini Pemba aliyetaka kufahamu hatua zinazochukuliwa kwa walimu watakaobainika kufanya vitendo vya udhalilishaji wa kijinsia.Mjawiri alisema kazi ya walimu licha ya kusomesha, lakini wanapaswa kuwa sehemu ya walezi wakati watoto wanapokuwa shule.Hata hivyo amehimiza wanafunzi kutoa taarifa haraka kuhusu vitendo vya udhalilishaji wa kijinsia vinavyofanywa na walimu haraka. Taarifa hizo zifikishwe kwenye kitengo cha ushauri nasahakwa ajili ya hatua za kinidhamu.Alisema wizara haitasita kumchukulia hatua kali za kinidhamu ikiwemo kufukuzwa kazi mwalimu atakayebainika kufanya vitendo vya udhalilishaji wa kijinsia ikiwamo ubakaji au kumpa mimba mwanafunzi.Maadili ya kazi ya ualimu yapo wazi yanafahamika ambayo ni kusomesha lakini kuwa mlezi kwa wanafunzi wakati wanapokuwa shuleamesema.Hata hivyo, Mjawiri alisema kwamba hivi karibuni wizara imewasimamisha kazi walimu wawili kwa tuhuma za kufanya vitendo vya udhalilishaji wa kijinsia kwa wanafunzi.Alisema shauri la walimu hao lipo mbele ya vyombo vya dola kwa uchunguzi zaidi wa kitaalamu na wakibainika hatua za kinidhamu zitachukuliwa.Mjawiri alitaja juhudi zinazochukuliwa katika kutoa elimu kwa wanafunzi ikiwamo kuimarisha vitengo vya ushauri nasaha kwa wanafunzi wote.Mikakati ya Wizara ya Elimu katika kupambana na vitendo vya udhalilishaji wa kijinsia ni kuimarisha vitendo vya ushauri nasaha ambapo wanafunzi huelimishwa athari za ukatili wa kijinsiaamesema.Wakati huohuo, Serikali ya Mapinduzi ya Zanzibar imesema itaendelea kuwalinda wazee kwa kuwapatia huduma zote muhimu kutokana na mchango wao mkubwa kwa taifa.Hayo yalisemwa na Naibu Waziri wa Kazi, Uwezeshaji Wanawake na Watoto Shadya Suleiman wakati akijibu swali la mwakilishi wa jimbo la Paje ,Jaku Hashim Ayoub aliyetaka kufahamu mikakati ya wizara katika kuwapatia wazee huduma za afya .Suleiman alisema wazee wanaotunzwa katika nyumba za Limbani, Pemba pamoja na Sebleni wanapata huduma zote muhimu za uangalizi wa afya.Alitaja mikakati hiyo ikiwamo ukaguzi wa afya ya wazee kila Jumamosi ya mwisho wa mwezi kwa madaktari kutoka hospitali za serikali kufika hapo.Wazee wote wanaotunzwa katika nyumba za kulelea watoto huko Limbani Pemba na Sebleni tunawapatia madaktari kwa ajili ya kuangalia afya zao kila ifikapo Jumamosi ya mwisho wa mwezi,alisema.Aidha, wazee hao hupelekwa hospitali wanaposumbuliwa na maradhi mbalimbali. Suleiman alisema serikali inathamini mchango mkubwa wa wazee ambao ndiyo walioikomboa Zanzibar kutoka mikononi mwa wakoloni.Ametaja juhudi zilizochukuliwa hivi karibuni ikiwamo serikali kutoa posho ya kila mwezi ya Sh.20,000 kwa wazee waliofikisha umri wa miaka 70 kwa ajili ya kujikimu na maisha.Baada ya Mapinduzi ya Januari 12 mwaka 1964, Rais wa kwanza wa Zanzibar, Abeid Amani Karume alijenga makazi ya wazee wasiojiweza ikiwamo wale ambao hawana ndugu na familia huko Sebleni . Mengine yalijengwa Limbani Pemba yakiwa na madhumuni ya kutoa hifadhi kwa wazee.  <topic>: KITAIFA 